CELEX: 32013R0451
Language: sk
Date: 2013-05-16 00:00:00
Title: Vykonávacie nariadenie Rady (EÚ) č. 451/2013 zo  16. mája 2013 , ktorým sa vykonáva článok 11 ods. 1 a ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane

17.5.2013   
            
            
               SK
            
            
               Úradný vestník Európskej únie
            
            
               L 133/1
            
         VYKONÁVACIE NARIADENIE RADY (EÚ) č. 451/2013
   zo 16. mája 2013,
   ktorým sa vykonáva článok 11 ods. 1 a ods. 4 nariadenia (EÚ) č. 753/2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (1), a najmä na jeho článok 11 ods. 1 a ods. 4,
   keďže:
   
               (1)
            
            
               Rada 1. augusta 2011 prijala nariadenie (EÚ) č. 753/2011.
            
         
               (2)
            
            
               Výbor Bezpečnostnej rady Organizácie spojených národov zriadený podľa bodu 30 rezolúcie Bezpečnostnej rady č. 1988 (2011) 16. apríla a 22. apríla 2013 aktualizoval a zmenil zoznam osôb, skupín, podnikov a subjektov, na ktoré sa vzťahujú reštriktívne opatrenia.
            
         
               (3)
            
            
               Príloha I k nariadeniu (EÚ) č. 753/2011 by sa preto mala zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I k nariadeniu (EÚ) č. 753/2011 sa týmto mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. mája 2013
      
         
            Za Radu
         
         
            predseda
         
         R. QUINN
      
   
   
      (1)  Ú. v. EÚ L 199, 2.8.2011, s. 1.
   
      PRÍLOHA
      I.   Na zoznam uvedený v prílohe I k nariadeniu (EÚ) č. 753/2011 sa dopĺňajú tieto záznamy:
      
      A.   Osoby spojené s Talibanom
      
      
                  1.
               
               
                  Adam Khan Achekzai [alias
                     a) Maulavi Adam Khan, b) Maulavi Adam]
                  
                     Hodnosť/titul: mawlawí. Dátum narodenia: a) 1970 b) 1972 c) 1971 d) 1973 e) 1974 f) 1975. Miesto narodenia: provincia Kandahár, Afganistan. Adresa:Chaman, provincia Balúčistán, Pakistan. Štátna príslušnosť: Pakistan. Iné údaje: a) výrobca improvizovaných výbušných zariadení (IED) a sprostredkovateľ pre Taliban. b) člen Talibanu zodpovedný za provinciu Badghis, Afganistan, v polovici roku 2010. c) bývalý člen Talibanu zodpovedný za afganské provincie Sar-e Pul a Samangan; d) ako vojenský veliteľ Talibanu v afganskej provincii Kandahár bol zapojený do organizácie samovražedných útokov v susedných provinciách e) bol v spojení s Abdulom Samadom Achekzaiom.
                  
                     Dátum označenia zo strany OSN:16.4.2013.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Adam Khan Achekzai bol zaradený na zoznam 16. apríla 2013 podľa bodu 2 rezolúcie č. 2082 (2012) za „účasť na financovaní, plánovaní, napomáhaní, príprave alebo páchaní činov alebo aktivít“ osôb uvedených na zozname alebo iných jednotlivcov, skupín, podnikov a subjektov, ktorí v spojení s Talibanom predstavujú hrozbu mieru, stabilite a bezpečnosti Afganistanu alebo tých osôb, ktoré sú s nimi „v spojení a pod ich menom, v ich mene alebo na ich podporu“ a „inak podporujú ich činy alebo aktivity“.
                  Adam Khan Achekzai je výrobca improvizovaných výbušných zariadení (IED) a sprostredkovateľ pre Taliban. Od roku 2012 Adam vyrábal IED a vycvičil približne 150 výrobcov IED s cieľom podporiť Taliban. Od konca roka 2010 bol Adam vojenským veliteľom Talibanu a zodpovedal za výrobu IED a oblečenia používaného pri samovražedných útokoch. Adam bol zástupcom sprostredkovateľa Talibanu pre IED Abdula Samada Achekzaia a ako jeho zástupca mal na starosť zásobovanie siete.
                  Okrem toho, že mal na starosti sprostredkovanie v oblasti IED, Adam zastával ďalšie vedúce úlohy v rámci Talibanu. V polovici roka 2010 ho vymenovali za náčelníka Talibanu pre afganskú provinciu Badghis. Adam je bývalý náčelník Talibanu zodpovedný za afganské provincie Sar-e Pul a Samangan. Ako vojenský veliteľ Talibanu v afganskej provincii Kandahár bol zapojený do organizácie samovražedných útokov v susedných provinciách.
               
            II.   Záznamy o osobách na zozname uvedenom v prílohe I k nariadeniu (EÚ) č. 753/2011 sa nahrádzajú takto:
      
      A.   Osoby spojené s Talibanom
      
      
                  1.
               
               
                  
                     Abdul Latif Mansur [alias a) Abdul Latif Mansoor b) Wali Mohammad]
                  
                     Hodnosť/titul: mawlawí. Dôvody zaradenia do zoznamu: minister poľnohospodárstva počas vlády Talibanu. Dátum narodenia: približne 1968. Miesto narodenia: a) okres Zurmat, provincia Paktíá, Afganistan; b) okres Garda Saray, provincia Paktíá, Afganistan. Štátna príslušnosť: Afganistan. Iné údaje: a) člen riadiacej rady Talibanu v Miram Shahu od mája 2007; b) od konca roku 2012 tieňový guvernér Talibanu pre provinciu Logar c) pravdepodobne sa zdržiava v pohraničnej oblasti medzi Afganistanom a Pakistanom d) patrí ku kmeňu Sahak (Ghilzai).
                  
                     Dátum označenia OSN:31.1.2001.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Abdul Latif Mansur bol v máji 2007 členom talibanskej „rady pre Miram Shah“. V roku 2009 bol tieňovým guvernérom Talibanu pre afganskú provinciu Nangarhár a v polovici roku 2009 bol predsedom politickej komisie Talibanu. V máji 2010 bol Abdul Latif Mansur vysokým veliteľom Talibanu vo východnom Afganistane.
               
            
                  2.
               
               
                  
                     Mohammad Naim Barich Khudaidad [alias
                     a) Mullah Naeem Barech b) Mullah Naeem Baraich c) Mullah Naimullah d) Mullah Naim Bareh e) Mohammad Naim f) Mullah Naim Barich g) Mullah Naim Barech h) Mullah Naim Barech Akhund i) Mullah Naeem Baric j) Naim Berich k) Haji Gul Mohammed Naim Barich l) Gul Mohammad m) Haji Ghul Mohammad n) Gul Mohammad Kamran o) Mawlawi Gul Mohammad]
                  Hodnosť/titul: mulla. Dôvody zaradenia do zoznamu: námestník ministra civilného letectva počas vlády Talibanu. Dátum narodenia: približne 1975. Miesto narodenia: a) obec Lakhi, oblasť Hazarjuft, okres Garmsir, provincia Hilmand, Afganistan; b) obec Laki, okres Garmsir, provincia Hilmand, Afganistan; c) obec Lakari, okres Garmsir, provincia Hilmand, Afganistan; d) Darvishan, okres Garmsir, provincia Hilmand, Afganistan, e) obec De Luy Wiyalah, okres Garmsir, provincia Hilmand, Afganistan. Štátna príslušnosť: Afganistan. Iné údaje: a) člen Vojenskej komisie Talibanu od marca 2010; b) pravdepodobne sa zdržiava v pohraničnej oblasti medzi Afganistanom a Pakistanom. c) patrí ku kmeňu Barich.
                  
                     Dátum označenia OSN:23.2.2001.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Mohammad Naim je členom rady Talibanu „Gerdi Jangal“. Je bývalým zástupcom Akhtara Mohammada Mansoura Shaha Mohammeda, popredného člena rady vedenia Talibanu. Mohammad Naim ovláda vojenskú základňu v oblasti afgansko-pakistanských hraníc.
               
            
                  3.
               
               
                  
                     Din Mohammad Hanif [alias
                     a) Qari Din Mohammad b) Iadena Mohammad]
                  
                     Hodnosť/titul: qárí. Dôvody zaradenia do zoznamu: a) minister pre plánovanie počas vlády Talibanu; b) minister pre vysokoškolské vzdelávanie počas vlády Talibanu. Dátum narodenia: a) približne 1955; b)1. 1. 1969 (ako Iadena Mohammad). Miesto narodenia: a) obec Shakarlab, okres Yaftali Pain, provincia Badachšán, Afganistan, b) Badachšán (ako Iadena Mohammad) Štátna príslušnosť: Afganistan. Číslo pasu: OA 454044 (ako Iadena Mohammad). Iné údaje: a) člen Najvyššej rady Talibanu zodpovedný za provincie Tachár a Badachšán; b) pravdepodobne sa zdržiava v pohraničnej oblasti medzi Afganistanom a Pakistanom.
                  
                     Dátum označenia OSN:25.1.2001.
               
            
                  4.
               
               
                  
                     Abdul Jabbar Omari. [alias
                     a) Mullah Jabar b) Muawin Jabbar]
                  
                     Hodnosť/titul: mawlawí. Dôvody zaradenia do zoznamu: guvernér provincie Baglán (Afganistan) počas vlády Talibanu. Dátum narodenia: približne 1958. Miesto narodenia: provincia Zábul, Afganistan. Štátna príslušnosť: Afganistan. Iné údaje: patrí ku kmeňu Hottak.
                  
                     Dátum označenia OSN:23.2.2001.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Abdul Jabbar Omari pracoval v júni 2008 ako zástupca Amira Khan Haqqaniho a veliteľ ozbrojenej skupiny v okrese Siuri provincie Zabul. V roku 2008 ho vedenie Talibanu v záujme posilnenia svojej činnosti v tejto oblasti menovalo za tieňového guvernéra provincie Zábul.
               
            
                  5.
               
               
                  
                     Mohammad Shafiq Ahmadi Fatih Khan [alias
                     Mohammad Shafiq Ahmadi]
                  
                     Hodnosť/titul: mulla. Dôvody zaradenia do zoznamu: guvernér provincie Samangán počas vlády Talibanu. Dátum narodenia: 1956 – 1957. Miesto narodenia: obec Charmistan, okres Tirin Kot, provincia Uruzgán, Afganistan. Štátna príslušnosť: Afganistan. Iné údaje: a) od konca roku 2012 tieňový guvernér Talibanu pre provinciu Logar b) patrí ku kmeňu Hottak.
                  
                     Dátum označenia OSN:23.2.2001.
               
            
                  6.
               
               
                  Shahabuddin Delawar
                  
                     Hodnosť/titul: mawlawí. Dôvody zaradenia do zoznamu: podpredseda najvyššieho súdu počas vlády Talibanu. Dátum narodenia: a) 1957, b) 1953. Miesto narodenia: provincia Lowgar, Afganistan. Štátna príslušnosť: Afganistan. Číslo pasu: číslo afganského pasu OA296623. Iné údaje: a) zástupca vedúceho veľvyslanectva Talibanu v Rijáde, Saudská Arábia do 25. septembra 1998; b) pravdepodobne sa zdržiava v pohraničnej oblasti medzi Afganistanom a Pakistanom.
                  
                     Dátum označenia OSN:23.2.2001.
               
            
                  7.
               
               
                  
                     Sirajuddin Jallaloudine Haqqani [alias a) Siraj Haqqani; b) Serajuddin Haqani; c) Siraj Haqani; d) Saraj Haqani; e) Khalifa]
                  
                     Dôvody zaradenia do zoznamu: Na’ib Amir (zástupca veliteľa). Adresa: a)časť Kela/časť Danda, Miramshah, Severný Waziristan, Pakistan; b) madrasa Manba’ul uloom, Miramshah, Severný Waziristan, Pakistan; c) mardrasa Dergey Manday, Miramshah, Severný Waziristan, Pakistan. Dátum narodenia: približne 1977/1978. Miesto narodenia: a) Danda, Miramshah, Severný Waziristan, Pakistan; b) obec Srana, okres Garda Saray v provincii Paktíá, Afganistan; c) okres Neka, provincia Paktíká, Afganistan; d) provincia Chost, Afganistan. Štátna príslušnosť: Afganistan. Iné údaje: a) od konca roku 2012 vedie sieť Haqqani b) syn Jallaloudina Haqaniho; c) príslušník časti Sultan Khel, kmeňa Zardan v okrese Garda Saray provincie Paktíá, Afganistan; d) pravdepodobne sa zdržiava v pohraničnej oblasti medzi Afganistanom a Pakistanom.
                  
                     Dátum označenia OSN:13.9.2007.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Sirajuddin Jallaloudine Haqqani je jedným z najvýznamnejších, najvplyvnejších, najcharizmatickejších a najskúsenejších vodcov v rámci siete Haqqani, t. j. skupiny bojovníkov s úzkym prepojením na Taliban i al-Káidu, a je jedným z hlavných operačných veliteľov siete od roku 2004.
                  Moc a autorita Sirajuddina Haqqaniho vyplýva z veľkej časti z postavenia jeho otca Jalaluddina Haqqaniho, bývalého ministra počas vlády Talibanu, ktorý bol vojenským veliteľom Talibanu a prostredníkom medzi al-Káidou a Talibanom na oboch stranách hranice medzi Afganistanom a Pakistanom. Jalaluddin Haqqani nadviazal počas svojho ministerského pôsobenia za vlády Talibanu veľmi úzke spojenie s al-Káidou.
                  Sirajuddin Haqqani má pevné väzby s Talibanom, ktorý mu poskytuje finančné prostriedky na jeho operácie. Finančné prostriedky získava aj od rôznych iných skupín a osôb vrátane drogových barónov. Je kľúčovým prostredníkom pre teroristické operácie v Afganistane a podporné činnosti vo federálne spravovaných kmeňových oblastiach Pakistanu. Jeho prepojenie na Taliban zverejnil v máji 2006 mulla Dadullah, ktorý bol v tom čase jedným z najvyšších vojenských veliteľov Talibanu, pričom uviedol, že s Sirajuddinom Haqqanim spolupracoval a plánoval operácie. Má kontakty aj s Jaishom-i-Mohammedom.
                  Sirajuddin Haqqani sa aktívne zapája do plánovania a vykonávania útokov namierených proti medzinárodným bezpečnostným silám (ISAF), afganským úradníkom a civilistom, a to najmä vo východných a južných regiónoch Afganistanu. Okrem toho pravidelne uskutočňuje nábor a vysiela bojovníkov do afganských provincií Chost, Paktíá a Paktíká.
                  Sirajuddin Haqqani sa podieľal na samovražednom bombovom útoku proti autobusu policajnej akadémie 18. júna 2007 v Kábule, pri ktorom zahynulo 35 policajtov.
               
            
                  8.
               
               
                  
                     Abdul Aziz Abbasin (alias: Abdul Aziz Mahsud).
                  
                     Dátum narodenia: 1969. Miesto narodenia: obec Sheykhan, oblasť Pirkowti, okres Orgun, provincia Paktíká, Afganistan. Iné údaje: a) kľúčový veliteľ v sieti Haqqani pod vedením Sirajuddina Jallaloudine Haqqaniho; b) od začiatku roku 2010 tieňový guvernér Talibanu pre okres Orgun v afganskej provincii Paktíká; c) riadil výcvikový tábor pre neafganských bojovníkov v provincii Paktíká; d) bol zapojený do prepravy zbraní do Afganistanu.
                  
                     Dátum označenia OSN:4.10.2011.
                  
                     Ďalšie informácie zo zhrnutia dôvodov zaradenia do zoznamu, ktoré poskytol sankčný výbor:
                  
                  Abdul Aziz Abbasin je kľúčový veliteľ v sieti Haqqani – militantnej skupine pridruženej k Talibanu – ktorej základňa sa nachádza vo východnom Afganistane a regióne Severný Waziristan na federálne spravovaných kmeňových územiach Pakistanu. Od začiatku roku 2010 dostával rozkazy od Sirajuddina Haqqaniho a bol ním menovaný za tieňového guvernéra Talibanu pre okres Orgun v afganskej provincii Paktíká. Abbasin velí skupine bojovníkov Talibanu a pomáha pri riadení výcvikového tábora pre cudzineckých bojovníkov so sídlom v provincii Paktíká. Abbasin bol zapojený aj do útokov na vozidlá zásobujúce afganské vládne sily a do prepravy zbraní do Afganistanu.
               
            
                  9.
               
               
                  
                     Mohammed Qasim Mir Wali Khudai Rahim [alias
                     a) Muhammad Qasim, b) Abdul Salam]
                  
                     Hodnosť/titul: hádždží. Dátum narodenia: medzi 1975 a 1976. Miesto narodenia: a) obec Minar, okres Garmser, provincia Helmand, Afghanistan, b) obec Darweshan, okres Garmser, provincia Helmand. Štátna príslušnosť: Afganistan. Národné identifikačné číslo: a) afganský národný preukaz totožnosti (tazkira), číslo 57388, vydaný v okrese Lashkar Gah, provincia Hilmand, Afganistan; b) preukaz na pobyt č. 665, Ayno Maina, provincia Kandahár, Afganistan. Adresa: a)Wesh, okres Spin Boldak, provincia Kandahár, Afganistan; b)Safaar Bazaar, okres Garmser, provincia Hilmand, Afganistan; c)číslo izby: 33, 5. posch. Sarafi Market, Kandahar City, provincia Kandahár, Afganistan. Iné údaje: a) majiteľ spoločnosti Rahat Ltd., b) zapojený do dodávok zbraní pre Taliban vrátane improvizovaných výbušných zariadení (IED); c) zatknutý v roku 2012, od januára 2013 vo väzbe v Afganistane. d) má spojenie s Rahat Ltd.
                  
                     Dátum označenia OSN: 21.11.2012.